Publication: Magyar Közlöny
Issue: MK-2010-90 (Year: 2010, Number: 90)
Era: contemporary
Section: a jogszabály alkalmazására való felkészülési idõ elégtelensége [28/1992. (IV. 30.) AB határozat, ABH 1992, 155, 157,],
Paragraph Index: 118

a jogszabály alkalmazására való felkészülési idõ elégtelensége [28/1992. (IV. 30.) AB határozat, ABH 1992, 155, 157,], míg a jövõre nézve történõ hatálybaléptetés is sértheti az Alkotmány 2. § (1) bekezdésébõl fakadó jogbiztonságot. Az Alkotmánybíróság számos határozatában utalt arra, hogy „hiába lép ugyanis egy jogszabály hatályba a jövõre nézve (formálisan nem sértve a felkészüléshez szükséges kellõ idõ alkotmányos követelményét), ha a folyamatos ügyekre is irányadó alkalmazhatóság miatt – tartalmában – az érintetteknek visszamenõleg állapít meg kötelezettséget, nyilvánít valamely magatartást jogellenessé. Ilyenkor a jogbiztonság sérelme ugyanúgy megállapítható, mint a formálisan is visszamenõleges hatályú kötelezettséget megállapító hatálybaléptetés esetén, vagy a „kellõ idõ” hiánya miatt.” [365/B/1998. AB határozat, ABH 1998, 852.] Más döntés szerint „...a folyamatban lévõ ügyek esetében kizárólag a hátrányosabb szabályozás bevezetése sérti a visszamenõleges hatályú jogalkotás tilalmát...” [144/B/2002. AB határozat, ABH 2006, 1949.]

Source: https://magyarkozlony.hu/hivatalos-lapok/331c6a59aaa904b86244a8d4571db85c9c66080f/dokumentumok/b504f72b83b7cb61c4281196a4be55b8eb8f7c11/letoltes